Sjálandsskóla verður lokað kl. 13 í samræmi við tilkynningu frá slökkviliðinu á höfuðborðarsvæðinu um röskun á skólastarfi . Við óskum eftir því að allir nemendur í 1. - 4. verði sóttir í skólann kl. 13 eða fyrr en nemendur í 5. - 10. bekk mega fara fótgangandi heim eftir hádegismat ( kl. 12:50 ) . Sælukot verður lokað eftir kl. 14:20 en tryggt verður að umsjón verði með börnum sem ekki hafa verið sótt fyrir þann tíma . Við biðjum alla að virða þessi tímamörk þar sem starfsfólk skólans þarf einnig að komast til síns heima þar sem enginn á að vera á ferli eftir kl. 15.00 í dag . Kveðja , starfsfólk Sjálandsskóla Vinsamlega lesið vel meðfylgjandi tilkynningu . Neyðarstjórn Garðabæjar hefur komið saman að morgni þriðjudags 10. desember og eftirfarandi verið ákveðið vegna veðurspár dagsins : • Akstur frístundabíls fellur niður í dag , enda gert ráð fyrir að frístundir falli niður bæði hjá Garðabæ og hjá frjálsum félögum . • Bókasafn , Hönnunarsafn , Sundlaugar og íþróttahús , félagsstarf aldraða loki kl. 13 til að starfsmenn geti farið heim . • Þjónustuver Garðabæjar á bæjarskrifstofunni verður mannað en lágmarksmönnun verður á bæjarskrifstofunni . Lokanir skóla og stofnana eru tilkomnar vegna öryggisráðstafana en enginn ætti að vera á ferli í veðri eins og spáð er . Fólk er beðið um að fylgjast vel með veðri í fjölmiðlum og fylgja tilmælum yfirvalda . Appelsínugul viðvörun þýðir að það séu miðlungs eða miklar líkur á veðri sem geti valdið miklum samfélagslegum áhrifum , tjóni eða slysum og hugsanlega ógnað lífi og limum ef aðgát er ekki höfð . "